Diari Oficial de la Generalitat Valenciana


Sumari del DOGV 6493, del 01-04-2011 (2011/3742)

ORDRE 7/2011, de 24 de març, del conseller de Governació, per la qual s'aproven els protocols operatius del servei 112 Comunitat Valenciana.
--------------------------------------------------------------------------------------------------------------------------------------------

### Dades del document

Número de DOGV
:   6493

Data del DOGV
:   01-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3742


Data del document
:   24-03-2011

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * Centre de Coordinació d'Emergències
    * protecció civil
    * programa d'actuació
    * relació administració-administrat
    * legislació
    * telèfon
    * ciutadà

ORDRE 7/2011, de 24 de març, del conseller de Governació, per la qual s'aproven els protocols operatius del servei 112 Comunitat Valenciana. [2011/3742]  
El Consell de les Comunitats Europees va adoptar una decisió relativa a la creació d'un número únic europeu de telefonades d'urgència, que estableix l'obligació per als estats membres d'introduir el número telefònic 112 com a número únic d'atenció de telefonades d'urgència en les xarxes telefòniques públiques, xarxes digitals de serveis integrats i en les de serveis públics mòbils.  
En compliment d'aquesta, el Consell de Ministres va aprovar el Reial Decret 903/1997, que regula l'aplicació de la decisió en l'Estat espanyol. Segons el que estableix el Reial Decret adés esmentat, el número telefònic 112 podrà ser utilitzat pels ciutadans per a requerir, en casos d'urgent necessitat, l'assistència dels serveis públics competents en matèria d'atenció d'urgències sanitàries, d'extinció d'incendis i salvament, de seguretat ciutadana i, per possible necessitat coordinar-ne els anteriors, de protecció civil.  
En l'article 5 del mencionat reial decret, s'estableix que la prestació del servei d'atenció de telefonades d'urgència 112 serà duta a terme per les comunitats autònomes, sent necessari per a això la creació de centres capaços de rebre i atendre les telefonades d'urgència.  
  
La Generalitat és l'entitat prestatària del servei del telèfon únic d'urgències europeu 112 en l'àmbit territorial de la Comunitat. Esta funció s'està duent a terme al Centre de Coordinació d'Emergències de la Direcció General de Prevenció, Extinció d'Incendis i Emergències, pertanyent a la Conselleria de Governació.  
  
D'acord amb l'article 26 de la Llei 13/2010, de 23 de novembre, de Protecció Civil i Gestió d'Emergències de la Generalitat Valenciana, els protocols operatius, com a instruments bàsics d'actuació dels centres de coordinació d'emergències de la Generalitat Valenciana i del comandament únic, s'elaboraran per a desplegar les mesures a adoptar i els criteris per a la mobilització de recursos enfront de determinats incidents de menor entitat o fases d'emergències.  
Elaborats els protocols operatius del servei 112 Comunitat Valenciana per la Direcció General de Prevenció, Extinció d'Incendis i Emergències, de la Conselleria de Governació de la Generalitat, van ser aprovats per l'Ordre de 15 de juny de 2005 (DOGV núm. 5.045, de 8 de juliol de 2005), i posteriorment mitjançant Ordre 9/2010, de 25 de març (DOGV núm. 6238, d'1 d'abril de 2010).  
Els protocols esmentats,en constant procés de revisió, han estat modificats des de l'aprovació per a anar adaptant-los al distints plans i situacions d'emergència, així com per a garantir una millora contínua en els protocols de gestió del servei 112 Comunitat Valenciana. Atenent a l'evolució esmentada, s'ha considerat necessari sotmetre novament els protocols a la consideració de la comissió de protecció civil de la comunitat autònoma, i se n'aconseguí l'aprovació en la reunió de 22 de febrer de 2011; en conseqüència,  
  
  
ORDENE  
  
Article únic  
S'aproven els protocols operatius del servei 112 Comunitat Valenciana.  
  
Valencia, 24 de març de 2011.- El conseller de Governació: Serafín Castellano Gómez.